ՏԵՂԵԿԱՆՔ – ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՀՐԱԶԴԱՆԻ ՀԱՄԱՅՆՔԱՊԵՏԱՐԱՆԻ ԱՇԽԱՏԱԿԱԶՄԻ ԿԱՌՈՒՑՎԱԾՔԸ, ԱՇԽԱՏԱԿԻՑՆԵՐԻ ԹՎԱՔԱՆԱԿԸ, ՀԱՍՏԻՔԱՑՈՒՑԱԿԸ ԵՎ ՊԱՇՏՈՆԱՅԻՆ ԴՐՈՒՅՔԱՉԱՓԵՐԸ ՀԱՍՏԱՏԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ

Հրազդանի համայնքապետարանի աշխատակազմի հաստիքացուցակում նախատեսվող փոփոխությունների անհրաժեշտությունը պայմանավորված է մի քանի օբյեկտիվ պատճառներով․

1․ Համայնքապետարանի աշխատակազմի Քարտուղարության և անձնակազմի կառավարմանի բաժնի պետի հաստիքը /ծածկագիր՝ 2․1-9/ թափուր է 2022 թվականի փետրվարի 3-ից, թեև մի քանի անգամ հայտարարվել է թափուր պաշտոնի համալրման մրցույթ։ Նախատեսվում է լուծարել այդ կառուցվածքային ստորաբաժանումը, իսկ բաժնում ընդգրկված հաստիքները, ինչպես նաև սպասարկման գրասենյակի աշխատակիցների հաստիքները ներառել աշխատակազմում՝ առանց ընդգրկելու որևէ բաժնի կազմում։ Նախատեսվում է աշխատակազմում ներառել նաև գնումների համակարգողի և զարգացման ծրագրերի պատասխանատուի հաստիքները, քանի որ լուծարվում է նաև գնումների և զարգացման ծրագրերի բաժինը։ Այդ բաժնում ընդգրկված բաժնի պետի /ծածկագիր՝ 2․1-12/, գլխավոր մասնագետի /ծածկագիր՝ 2․3-31/ և առաջատար մասնագետի /ծածկագիր՝ 3․1-28/ հաստիքները ևս թափուր են։

2․ Գյուղատնտեսության և բնապահպանության բաժնում նախատեսվում է ավելացնել 1 առաջին կարգի մասնագետի հաստիք՝ կապված բաժնի աշխատանքների ծանրաբեռնվածությամբ։

3․ Եկամուտների հաշվառման և հավաքագրման բաժնում նախատեսվում է կրճատել 1 առաջին կարգի մասնագետի հաստիք։   
 4․ Կոմունալ տնտեսության, համատիրությունների աշխատանքների համակարգման և տրանսպորտի բաժնում նախատեսվում է կրճատել 2 առաջին կարգի մասնագետի հաստիք և ավելացնել 2 առաջատար մասնագետի հաստիք՝ պայմանավորված աշխատանքների ծավալով և ծանրաբեռնվածությամբ։

5․ Իրավաբանական բաժնում նախատեսվում է կրճատել 1 գլխավոր մասնագետի հաստիք /ծածկագիր՝ 2․3-20/ և ավելացնել 1 առաջատար մասնագետի հաստիք։

6․ 2024 թվականի նոյեմբերի 14-ին ուժի մեջ մտած «Սոցիալական աջակցության մասին» օրենքով ընդլայնվել են տեղական ինքնակառավարման մարմինների լիազորություններն, ինչի արդյունքում անհրաժեշտություն է առաջացել աշխատակազմում նախատեսել Սոցիալական աջակցության և երիտասարդության բաժին՝ առանձնացնելով Կրթության, մշակույթի, սպորտի, երիտասարդության և սոցիալական աջակցության բաժնից։

7․ Կրթության, մշակույթի և սպորտի բաժնում նախատեսվում է կրճատել բաժնի պետի տեղակալի /ծածկագիր՝ 2․2-2/, գլխավոր մասնագետ-սոցիալական աշխատողի ծածկագիր՝ 2․3-18/, 1 առաջատար մասնագետի և 2 առաջին կարգի մասնագետի /ծածկագրեր՝ 3․2-7, 3․2-8/ հաստիքները և ավելացնել է 3 գլխավոր մասնագետի հաստիք։ Այս փոփոխությունները պայմանավորված են նրանով, որ բաժինը կանոնակարգում և վերահսկում է կրթական գործընթաց, որի համար պահանջվում է բարձրագույն կրթություն, իսկ սոցիալական աշխատողի հաստիքը ներառվելու է նոր ստեղծվող՝ Սոցիալական աջակցության և երիտասարդության բաժնում։

Հաստիքացուցակում նախատեսվող մյուս փոփոխությունների անհրաժեշտությունը պայմանավորված է համայնքային բյուջեի զգալի ավելացմամբ, իրականացվող մեծածավալ աշխատանքներով և արդարացիորեն բխում է համայնքի շահերից։

Վերոգրյալի համատեքստում Հրազդանի համայնքապետարանը նախատեսում է աշխատակազմի կառուցվածքի փոփոխություն՝ նախագծի համաձայն։

**ՀԱՄԱՅՆՔԻ ՂԵԿԱՎԱՐ` Ս. ՄԻՔԱՅԵԼՅԱՆ**